CELEX: 62018TN0510
Language: da
Date: 2018-08-22 00:00:00
Title: Sag T-510/18: Sag anlagt den 22. august 2018 — Kaddour mod Rådet

15.10.2018   
            
            
               DA
            
            
               Den Europæiske Unions Tidende
            
            
               C 373/19
            
         
      Sag anlagt den 22. august 2018 — Kaddour mod Rådet
      (Sag T-510/18)
      (2018/C 373/21)
      Processprog: engelsk
      
         Parter
      
      
         Sagsøger: Khaled Kaddour (Damaskus, Syrien) (ved solicitors V. Davies og V. Wilkinson)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  2018-foranstaltningerne annulleres, for så vidt som de vedrører Dr. Khaled Kaddour.
               
            
                  —
               
               
                  Rådet tilpligtes at betale de af Dr. Khaled Kaddour afholdte sagsomkostninger.
               
            
         Søgsmålsgrunde og væsentligste argumenter
      
      Søgsmålet er rettet imod Rådets afgørelse (FUSP) 2018/778 af 28. maj 2018 om ændring af afgørelse 2013/255/FUSP (1) om restriktive foranstaltninger over for Syrien (EUT 2018, L 131, s. 16) og Rådets gennemførelsesforordning (EU) 2018/774 af 28. maj 2018 om gennemførelse af forordning (EU) nr. 36/2012 (2) om restriktive foranstaltninger på baggrund af situationen i Syrien (EUT 2018, L 131, s. 1), for så vidt som disse foranstaltninger vedrører sagsøgeren (»2018-foranstaltningerne«).
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at 2018-foranstaltningerne er behæftet med et åbenbart urigtigt skøn.
               
            
                  2.
               
               
                  Andet anbringende om, at sagsøgeren er berettiget til at påberåbe sig artikel 27 og 28, stk. 2, i Rådets afgørelse 2013/255/FUSP, som ændret ved Rådets afgørelse (FUSP) 2015/1836 (3), og artikel 15, stk. 1, litra b), i Rådets forordning (EU) nr. 36/2012 som ændret ved Rådets forordning (EU) 2015/1828 (4).
               
            
                  3.
               
               
                  Tredje anbringende om, at 2018-foranstaltningerne udgør en tilsidesættelse af sagsøgerens grundlæggende rettigheder, som sikret i EU’s charter om grundlæggende rettigheder og/eller Den Europæiske Menneskerettighedskonvention, med hensyn til sagsøgerens ret til respekt for sit omdømme og til uforstyrret nydelse af sin ejendom samt proportionalitetsprincippet.
               
            
         (1)  Rådets afgørelse 2013/255/FUSP af 31.5.2013 om restriktive foranstaltninger over for Syrien (EUT 2013 L 147, s. 14).
      
         (2)  Rådets forordning (EU) nr. 36/2012 af 18.1.2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT 2012 L 16, s. 1).
      
         (3)  Rådets afgørelse (FUSP) 2015/1836 af 12.10.2015 om ændring af afgørelse 2013/255/FUSP om restriktive foranstaltninger over for Syrien (EUT 2015 L 266, s. 75).
      
         (4)  Rådets forordning (EU) 2015/1828 af 12.10.2015 om ændring af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015 L 266, s. 1).